**PENETAPAN GAJI PERMULAAN**

1. **Bolehkah pegawai yang sedang berkhidmat dan telah disahkan dalam perkhidmatan yang dilantik ke dalam skim perkhidmatan yang lain memohon untuk penetapan gaji permulaan yang lebih tinggi berdasarkan pengalaman?**
2. Kerajaan melalui Peraturan 25(7), Peraturan-Peraturan Pegawai Awam (Pelantikan, Kenaikan Pangkat dan Penamatan Perkhidmatan) 2012 [P.U. (A) 1/2012] telah memperuntukkan bahawa penentuan gaji permulaan seseorang pegawai yang telah disahkan dalam perkhidmatan kemudian dilantik ke skim perkhidmatan yang lain pada mana-mana tarikh selepas Pergerakan Gaji Tahunan (PGT), gaji permulaan pegawai itu adalah pada gaji yang lebih tinggi tidak kurang daripada satu pergerakan gaji biasa dalam gred jawatan terdahulu.
3. Manakala Peraturan 25(8) telah memperuntukkan bahawa gaji permulaan ditentukan jika pegawai dilantik pada tarikh yang sama atau lebih awal dari tarikh pergerakan gaji pegawai itu dalam jawatan terdahulunya, pergerakan gaji jawatan terdahulu, jika ada, hendaklah diberi terlebih dahulu, terhad kepada amaun gaji maksimum di gred tersebut sebelum menentukan gaji permulaan pelantikan itu.
4. Permohonan boleh dikemukakan kepada Kementerian melalui Jabatan Kesihatan Negeri dengan merujuk kepada Surat Edaran KKM rujukan KKM-500-2/1/20 (1) bertarikh 26 April 2021 – Penentuan Gaji Permulaan Bagi Pegawai Sedang Berkhidmat Yang Telah Disahkan Dalam Perkhidmatan Dan Dilantik Ke Jawatan Lain Di Kementerian Kesihatan Malaysia dan Pekeliling Suruhanjaya Perkhidmatan Awam Bil. 1 Tahun 2020 – Panduan Penentuan Gaji Permulaan Bagi Pegawai Sedang Berkhidmat Yang Telah Disahkan Dalam Perkhidmatan Dan Dilantik Ke Jawatan Lain.
5. **Dokumen apakah yang diperlukan untuk memperakukan seseorang pegawai dalam urusan penetapan gaji permulaan?**
6. Dokumen yang diperlukan untuk Penetapan Gaji Permulaan adalah sebagaimana dalam Senarai Semak Permohonan Penetapan Gaji Permulaan yang boleh didapati dalam bahagian Borang-Borang.